CELEX: 32019D1112
Language: et
Date: 2019-06-12 00:00:00
Title: Poliitika- ja julgeolekukomitee otsus (ÜVJP) 2019/1112, 12. juuni 2019, millega nimetatakse ametisse Vahemere lõunapiirkonna keskosas läbiviidava Euroopa Liidu sõjalise operatsiooni (EUNAVFOR MED SOPHIA) ELi vägede juhataja ning tunnistatakse kehtetuks otsus (ÜVJP) 2018/1219 (EUNAVFOR MED/1/2019)

1.7.2019   
               
               
                  ET
               
               
                  Euroopa Liidu Teataja
               
               
                  L 176/2
               
            
         POLIITIKA- JA JULGEOLEKUKOMITEE OTSUS (ÜVJP) 2019/1112,
         12. juuni 2019,
         millega nimetatakse ametisse Vahemere lõunapiirkonna keskosas läbiviidava Euroopa Liidu sõjalise operatsiooni (EUNAVFOR MED SOPHIA) ELi vägede juhataja ning tunnistatakse kehtetuks otsus (ÜVJP) 2018/1219 (EUNAVFOR MED/1/2019)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artiklit 38,
         võttes arvesse nõukogu 18. mai 2015. aasta otsust (ÜVJP) 2015/778 Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED SOPHIA), (1) eriti selle artiklit 6,
         ning arvestades järgmist:
         
                     (1)
                  
                  
                     Otsuse (ÜVJP) 2015/778 artikli 6 lõike 1 kohaselt volitas nõukogu poliitika- ja julgeolekukomiteed tegema otsuseid EUNAVFOR MED SOPHIA ELi vägede juhataja („ELi vägede juhataja“) nimetamise kohta.
                  
               
                     (2)
                  
                  
                     Poliitika- ja julgeolekukomitee võttis 23. augustil 2018 vastu otsuse (ÜVJP) 2018/1219, (2) millega nimetatakse ELi vägede juhatajaks kommodoor Stefano TURCHETTO.
                  
               
                     (3)
                  
                  
                     EUNAVFOR MED SOPHIA ELi operatsiooni ülem on soovitanud nimetada kommodoor Stefano TURCHETTO järglasena uueks ELi vägede juhatajaks alates 12. juunist 2019 kommodoor Ettore SOCCI.
                  
               
                     (4)
                  
                  
                     Euroopa Liidu sõjaline komitee toetas 5. juunil 2019 kõnealust soovitust.
                  
               
                     (5)
                  
                  
                     Otsus (ÜVJP) 2018/1219 tuleks kehtetuks tunnistada.
                  
               
                     (6)
                  
                  
                     Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises,
                  
               ON VASTU VÕTNUD KÄESOLEVA OTSUSE:
         
            Artikkel 1
            Kommodoor Ettore SOCCI nimetatakse Vahemere lõunapiirkonna keskosas läbiviidava Euroopa Liidu sõjalise operatsiooni (EUNAVFOR MED SOPHIA) ELi vägede juhatajaks alates 12. juunist 2019.
         
         
            Artikkel 2
            Otsus (ÜVJP) 2018/1219 tunnistatakse kehtetuks.
         
         
            Artikkel 3
            Käesolev otsus jõustub 12. juunil 2019.
         
         
            Brüssel, 12. juuni 2019
            
               
                  Poliitika- ja julgeolekukomitee nimel
               
               
                  esimees
               
               S. FROM-EMMESBERGER
            
         
         
            (1)  ELT L 122, 19.5.2015, lk 31.
         
            (2)  Poliitika- ja julgeolekukomitee 23. augusti 2018. aasta otsus (ÜVJP) 2018/1219, millega nimetatakse ametisse Vahemere lõunapiirkonna keskosas läbiviidava Euroopa Liidu sõjalise operatsiooni (EUNAVFOR MED SOPHIA) ELi vägede juhataja ning tunnistatakse kehtetuks otsus (ÜVJP) 2017/2432 (EUNAVFOR MED/1/2018) (ELT L 226, 7.9.2018, lk 5).